國際足球協會

國際足球協會係一個國際足球組織。個會係由世界各國嘅足球協會組成，總部設響瑞士蘇黎世。現任國際足協會長係恩芬天奴。目前一共有 207 個會員。

1904年5月21號，國際足協喺法國巴黎聖奧雷諾街229號成立，係羅拔松林搞嘅，佢做埋第一任國際足協會長。第一批會員有法國、比利時、丹麥、荷蘭、西班牙、瑞典、瑞士。

組成 
國際足協由六個地區性足球協會組成，分別係：

亞洲足球協會 — 亞洲 
 非洲足球協會 — 非洲 
 南美洲足球協會 — 南美洲 
 中北美洲及加勒比海足球協會 — 中北美洲及加勒比海地區 
 大洋洲足球協會 — 大洋洲 
 歐洲足球協會 — 歐洲

FIFA主辦嘅大型比賽 
 FIFA世界盃
 FIFA洲際國家盃 
 FIFA U-20世界盃
 FIFA U-17世界盃
 FIFA女子世界盃
 FIFA U-20女子世界盃
 FIFA世界冠軍球會盃
 FIFA沙灘足球世界盃
 FIFA世界室內五人足球錦標賽

國際足協仲負責制定球員轉會嘅規則，每年評選世界足球先生等個人獎項，同埋每個月公佈各國國家隊嘅國際足協排名。

足球比賽嘅規則由國際足球聯合理事會負責制定實施。該理事會由4名來自國際足協嘅代表，以及英格蘭、蘇格蘭、威爾斯、北愛爾蘭4個足球協會各派出嘅一名代表，共8人組成。

國際足協重同藝電體育公司合作推出了一系列電腦同電視遊戲，有FIFA系列遊戲同FIFA街頭足球兩個系列。份合約將會喺出咗 FIFA 23 後完結。

官方網頁

足球組織